open-index/open-wikipedia-markdown huggingface dataset:
Vitamin C

**Vitamin C**, også kalt askorbinsyre, tilhører gruppen «vannløselige vitaminer». Vitamin C er viktig i oppbygging og vedlikehold av kroppens støttevev. Vitaminet er også nødvendig for å kunne regulere kroppens opptak av jern. Vitamin C er dessuten en antioksidant, som sammen med vitamin E bidrar til å nøytralisere angrep mot kroppen som kan skade celler, proteiner og arvestoff. 

Langvarig mangel på vitaminet fører til skjørbuk. Symptomene er blødning i hud og slimhinner, i alvorlige tilfeller også i indre organer, løse tenner, kvalme og tretthet. 

Vitamin C kan fremstilles kunstig, men forekommer naturlig i frukt og grønnsaker. Viktige kilder er appelsiner, paprika og poteter.

Askorbinsyre er et godkjent tilsetningsstoff i matvarer, og har E-nummeret **E300**.

## Generelt om C-vitamin

Vitamin C er hverdagsnavnet på det vitenskaplige navnet askorbinsyre. I vitamintilskudd brukes askorbatsalter, som natriumaskorbat. Mennesket er en av få arter som ikke kan danne vitamin C i kroppen selv. 

Vitamin C tas opp fra den delen av tynntarmen som starter nærmest magesekken (på latin: *jejunum*). Det anslås at det samlede innholdet av vitamin C i kroppen under normale omstendigheter er cirka 1,5 gram.

Behovet for vitamin c øker ved fysisk stress.

## Hva bruker kroppen vitamin C til?
Vitamin Cs biokjemiske hovedfunksjon i kroppen er å fungere som et koenzym (hjelpestoff) i hydroksyleringen av prolin og lysin (aminosyrer) i proteinet kollagen. Kollagen er et protein som blant annet finnes i bindevev (bl.a. i sener, ligamenter og muskler), brusk og bein. 

Med for lave inntak av vitamin C over tid vil man kunne utvikle skjørbuk. Siden kroppen ikke produserer kollagen selv blir disse vevene svakere, sår gror dårlig og blodkar blir skjørere. Vitamin C er også viktig i opptak av jern. 

I tillegg er det påvist at vitamin C har stor betydning for immunforsvaret, som beskytter mot blant annet virus og bakterier.  Men en tysk rapport fra IQWiG i 2009 slo derimot fast at vitamin C ikke hjelper mot forkjølelse. Rapporten er basert på forsøk utført av Cochrane Collaboration i Storbritannia, hvor 11&nbsp;000 personer deltok i undersøkelsen. Problemet med Cochrane-undersøkelsen kan være bruken av lave doser. Ved inntak av store doser, kan vitamin C ha en positiv effekt mot forkjølelse.  Likevel, på tross av stor interesse og mye forskning, mener Anne Spurkland at det ikke finnes  overbevisende resultater som viser at C-vitamin reduserer sjansen for å bli forkjølet, eller forkorter sykdomsforløpet om man får en luftveisinfeksjon.

## Referanser


## Eksterne lenker
* NIFAB – Nasjonalt informasjonssenter for alternativ behandling (UiT) 
* Legemiddelverket - informasjon om legemidler som inneholder askorbinsyre
Tengu

**Tengu** (天狗) er kami, eller yōkai, fra den japanske mytologien. De er en del av tradisjonene i de fleste japanske religioner, deriblant shinto og buddhisme. De blir av og til identifisert med gudene Saruta-hiko, Susanoo, og Karura. Tengu er populære motiver i japansk kunst, teater, og litteratur.

Tengu kan endre form, til et dyr (ofte en fugl, rev eller tanuki) eller et menneske, men de beholder ofte en antydning til sin sanne form, som for eksempel en usedvanlig lang nese eller en fuglelik skygge.

## Eksterne lenker
Et bilde av en tengu
Palatalisering

**Palatalisering** (også kalt **muljering**) er en modifisering av uttalen av en konsonant som skjer ved at tungen presses mot den harde gommen (se artikulasjonssted). Palatalisering er vanlig i norske dialekter nord for Sognefjorden og Mjøsa, men finnes også i mange andre språk, f.eks. italiensk og russisk.

I norske dialekter er det først og fremst historisk lange alveolarer som er palatalisert, dvs. at uttalen av *ll/ld*, *nn/nd*, *dd* og *tt* er lengre bak i munnen i palataliseringsområdet. Tendensen i vår tid er at palatalisering er på vei tilbake, særlig i de største byene og på Nordvestlandet.

Man skiller mellom to grader av palatalisering. I det sørlige palataliseringsområdet (Sunnfjord, Nordfjord, Nord-Østerdalen, Nord-Gudbrandsdalen, Gauldalen og Orkladalen) uttales både trykksterke hovedstavelser og trykklette endelser med palatalisering. I resten av palataliseringsområdet er det bare trykksterke stavelser som har palatalisering. 

Eksempler (i eksemplet markerer «j» foran konsonant at konsonanten er palatal):
* *bajllan* (palatalisering bare i trykksterke stavelser)
* *bajllajnn* (palatalisering både i trykksterke og trykksvake stavelser)

Et kjent eksempel på palatalisering i trøndersk finner man i visa «Hainnhoinn i bainn» skrevet av Birger Jørstad.

## Referanser


## Kilder
* 

## Eksterne lenker
* Youtube: Otto Nielsen - "Hajnnhojnn i bajnn"
Nurikabe

**Nurikabe** (ぬりかべ) er en yōkai, eller ånd, fra japansk mytologi. Den manifesterer seg som en mur, og misleder reisende om natten. Det nytter ikke å prøve å gå rundt den, da den utvider seg selv i det uendelige. Muren forsvinner hvis man banker på den nederste delen av den.

## Nurikabe i moderne tid

Nurikabe opptrer, i likhet med andre yōkai, ofte i både manga og anime, på samme måte som Frankensteins monster og Dracula gjør i vestlig populærkultur. For eksempel opptrer en nurikabe i mangaen og animeen «Ge Ge Ge no Kitaro» som heltens allierte. I en episode av «Azumanga Daioh», forestiller Osaka seg Chiyo-chan i et nurikabe/kostyme.

Et nurikabe-inspirert monster, Whomp, er med i videospillet «Super Mario 64».

## Eksterne lenker
* Maculas illustrasjon av Nurikabe
Des Smyth

**Des Smyth** (født 12. februar 1953) er en irsk golfspiller.

Smyth ble profesjonell i 1974 og var medlem av Europatouren i mer enn et kvart århundre. Hans beste plassering på Order of Merit var en syvendeplass i 1988. Han vant åtte turneringer på touren over fire decennier, og slo Neil Coles' rekord som den eldste spilleren til å vinne på Europatouren da han gikk seiren ut av Madeira Island Open i 2001 i en alder av 48 år og 34 dager. Siden han fylte femti i 2003 har han hatt en vellykket karriere innen seniorgolf, med seire både på Champions Tour og European Seniors Tour.

Smyth representerte Europa i Ryder Cup i 1979 og 1981. Han representerte Irland i WGC–World Cup og Alfred Dunhill Cup flere ganger, og var med på det irske laget som vant sistnevnte turnering i 1988. Smyth er visekaptein på det europeiske laget i Ryder Cup 2006.

## Meritter
### Seire på Europatouren
* 2001: Madeira Island Open
* 1993: Madrid Open
* 1988: Jersey Open
* 1983: Sanyo Open
* 1981: Coral Classic
* 1980: Newcastle Brown 900 Championship; Greater Manchester Open
* 1979: Sun Alliance Match Play Championship

### Seire på Champions Tour
* 2005: SBC Classic; Liberty Mutual Legends of Golf

### Seire på European Seniors Tour
* 2005: Arcapita Seniors Tour Championship

## Eksterne lenker
*
Sandfolket

**Sandfolket** (også kjent som **Tusken Raiders**, etter at de har angrepet Fort Tusken) er et fiktivt, vilt nomadisk folk i Star Wars-universet som bor på planeten Tatooine. De har vært med i Star Wars Episode 2 og i Episode IV og en liten opptreden i Star Wars Episode I: Den skjulte trussel. I The Mandalorian sesong 2, episode 1 er Sandfolket mye mer prominent enn noen gang i Star Wars-universet.

I Episode II, har en stamme kidnappet moren til hovedpersonen Anakin Skywalker, som dør av skadene hun ble påført. Pågrunn av dette utrydder Anakin hele stammen. Dette var hans første handling som førte ham mot Den mørke siden.

I Episode IV møter hovedpersonen Luke Skywalker sandfolket mens han drar for å finne R2-D2 som har rømt. Mens han er borte, dreper Imperiets Stormtroopers de Jawane som solgte R2-D2 og C-3PO til Luke og familien, og de prøvde å legge skylden på sandfolket, men Luke og Obi-Wan Kenobi så igjennom det.

De har en også en kort opptreden i Star Wars Episode I: Den skjulte trussel, hvor de skyter på podracerne, som gjør mindre skade. Dette kan komme av at sandfolket ikke er veldig treffsikre, og foretrekker nærkamp.

## Eksterne lenker
* 
* Tusken Raider page on Starwars.com
*
Loren Roberts

**Loren Lloyd Roberts** (født 24. juni 1955) er en amerikansk golfspiller. Han har siden 2005 spilt på Champions Tour.

## Meritter
### Seire på PGA-touren
* 2002: Valero Texas Open
* 2000: Greater Milwaukee Open
* 1999: GTE Byron Nelson Classic
* 1997: CVS Charity Classic
* 1996: MCI Classic; Greater Milwaukee Open
* 1995: Nestle Invitational
* 1994: Nestle Invitational

### Seire på Champions Tour
* 2006: MasterCard Championship at Hualalai; Turtle Bay Championship; The ACE Group Classic; *[[Senior British Open]]*
* 2005: *[[The Tradition|JELD-WEN Tradition]]*

## Eksterne lenker
*
Steinerskolen på Nesodden

**Rudolf Steinerskolen Nesodden**, uoffisielt kalt «Steinerskolen på Nesodden», er en Steinerskole med barne- og ungdomstrinn på Nesodden. 

Allerede i sekstiårene var det snakk om å starte en steinerskole her på Nesodden. Da det på 70-tallet startet en «utvandring» fra Oslo til halvøya vår og folketallet økte kraftig, dukket tankene om å grunnlegge en steinerskole på Nesodden opp igjen. Begynnelsen var barnehagen i en villa i Tangen Terrasse og året var 1981.

HUS OG TOMT

Det ble laget et emblem i et brev til foreldrene som var en solsikke og dermed ble Solsikken barnehage gitt et navn. Tidligere på året ble foreldreforeningen dannet og 2. februar 1982 ble Stiftelsen Rudolf steinerbarnehage og -skole på Nesodden konstituert.

Så oppdaget foreldregruppen at et større hus på Oksval ble lagt ut for salg. Det var huset i Eysteins vei 4B, som tidligere hadde vært butikk, bakeri, pølsemakeri, bruktbutikk og nå var privatbolig med atelier.

Huset var digert, som en stor kloss i tre etasjer med full kjeller og to piper. Men det egnet seg, og beliggenheten var ideell. Huset ble kjøpt, og den 19. august, 1982 kunne to barnegrupper få sitt tilholdssted der.

SKOLESTART

Da det ble klart at en gruppe unge lærere ville starte opp steinerskole på Nesodden, kunne man gå ut i offentligheten og kunngjøre skolestart høsten 1983 i lokalpressen, og vi kunne søke offentlig godkjenning. I det neste halvåret kom alt det formelle på plass slik at skolestart kunne settes til 17. August, 1983.

Første skoledag var fylt både av glede og vemod, det vet alle foreldre som var der den gang, men for Nesodden var det først og fremst en festens dag. Med pent kledde og glade barn, smilende voksne og spente lærere. Skolen var også et nytt innslag i bygda vår, så Amtstidende var selvsagt på plass og skolens første klasse ble behørig fotografert. Allerede 28. august samme år ble skolen innviet.

EGEN STEINERSKOLEBYGNING

Ønsket om en egen steinerskolebygning var sterkt, og elevtallet steg raskt. I desember 1983 gikk et enstemmig kommunestyre inn for å tildele skolen en 13 mål stor tomt på Skoklefall.

Arkitekt Øystein Thomassen tegnet bygget. Bygging av skolen ble foreslått i to trinn. Første byggetrinn sto ferdig i oktober 1987, da flyttet skolens åttifem elever fordelt på fem klasser inn i det lange bygget med svalgangen og eurytmisalen. Der var det fire klasserom oppe og fire rom nede.

Byggetrinn 2, Salsbygget, ble tatt i bruk i 1991. I 1995 flyttet to nye 2. klasser inn i den nye Paviliongen, som ble satt opp etter initiativ fra nye foreldre, og som selv bygget den. Senere kom Eikestienbygget, som var planlagt å brukes som barnehage noen år og så som klasserom. Det er nå her vi huser førsteklassingene våre.

Den gule Furustua og SFO-basen ble bygget og sto klare mot jul i 2003. Hagebrukshuset, som er tegnet av arkitektkontoret Gaia, ble påbegynt i 2002, men skolens økonomiske situasjon i 2003 gjorde at hagebruksfaget og -huset ble lagt på is. Huset ble ferdigstilt og tatt i pedagogisk bruk i august 2009.

## Eksterne lenker
* Rudolf Steinerskolen Nesodden
Slaget ved Pells Point

**Slaget ved Pells Point**, også kjent som **slaget ved Pelham**, var et slag under den amerikanske uavhengighetskrigen. Den fant sted den 18. oktober 1776 i det som nå er Pelham Bay Park i The Bronx, New York City.

General George Washingtons tropper gjemte seg i et område nå kjent som Rodman's Neck da britiske krigsskip ankret opp og satte i gang en landgang ved Pells Point (den sørlige spissen av Rodman's Neck). Ifølge lokal legende stod Washington og oberst John Glover på Glover's Rock og bevitnet invasjonen fra den andre siden av engen.

Washington beordret sine styrker til å trekke seg tilbake til White Plains, New York (se slaget ved White Plains) og etterlot oberst Glover og hans 750 menn fra 14th Continental Regiment fra Marblehead, Massachusetts (*The Marbleheaders*) for å forsvare Rodman's Neck mot 3000 briter og hessere.

Slaget ved Pell's Point var i utgangspunktet vunnet av britiske styrker etter en intens kamp om brohodet. Glover ble tvunget til å trekke seg tilbake etter at åtte soldater ble drept og 13 såret mens de påførte britene 25 døde og sårede. Men Washingtons retrett hjalp ham å vinne den amerikanske revolusjonen.
## Eksterne lenker
* William Abbatt, Slaget ved Pell's Point (eller Pelham) 18. oktober 1776
* Otto Hufeland, Westchester County under den amerikanske uavhengighetskrigen kapittel V
* Kort historie fra Pelham Bay Park
Vigeland ungdomsskole

**Vigeland ungdomsskole** er en ungdomsskole som ligger i Lindesnes kommune i Agder. Den er plassert på tettstedet Vigeland, ved siden av Nyplass skole og Lindesneshallen.

Skolen hadde ca. 180 elever og 25 lærere i 2009. Våren 2022 hadde skolen mellom 180 og 220&nbsp;elever og 27&nbsp;ansatte. I 2025 er det 205 elever på skolen. Skolen ble bygd i 1809.

## Rektorer (utvalg)

* –2017: Paula O. Pedersen
* 2017–2020: Even Tronstad Sagebakken
* 2020–: Morten Gabrielsen

## Referanser


## Eksterne lenker
* Vigeland ungdomsskoles nettsider
* Pedlex ''Lindesnes ungdomsskole''
*Skoleporten Lindesnes ungdomsskole
Uinta County

**Uinta County** er et fylke i den amerikanske delstaten Wyoming. Det ligger i det sørvestlige hjørnet av staten og det grenser mot Lincoln County i nord og Sweetwater County i øst. Det har også grense mot delstaten Utah i sør og vest.

Uinta Countys totale areal er 5&nbsp;407 km² hvorav 15&nbsp;km² er vann. I 2000 hadde fylket 19&nbsp;742 innbyggere og administrasjonssenteret ligger i byen Evanston som også er fylkets største by. Fylket ble grunnlagt i 1869.

## Referanser


## Eksterne lenker
*
Slaget ved White Plains

**Slaget ved White Plains** var en trefning uten en klar seierherre under den amerikanske uavhengighetskrigen den 28. oktober 1776. General William Howes britiske hær, med støtte fra hessere, fullførte sin okkupasjon av New York City og dets nærliggende områder. George Washington trakk seg tilbake til høyereliggende områder nær landsbyen White Plains.

Slaget blir regnet som en britisk seier siden Füsilier-Regiment von Knyphausen, en tysk enhet, utmanøvrerte den amerikanske posisjonen på flanken. Men Howe gikk glipp av muligheten til å fremtvinge en større trefning som kunne knuse Washingtons hær. Etter å ha tatt det høyereliggende området, tok han en pause for å sette opp en leir og artilleribatterier. Etter å ha tilbrakt flere harde netter i sumpområder under britiske kanoner, slapp amerikanerne unna nordover natten til 1. november med sine sårede og forsyninger.

Med tanke på antallet stridende, var tapene på begge sider små. Den kontinentale hær hadde 150 døde og sårede, mens de britiske tapene var på rundt 313.

## Eksterne lenker
* Slaget ved White Plains
* White Plains Historical Society
Campbell

**Campbell** har flere betydninger:

**Campbell County** er navnet på fem fylker i USA:

*Campbell County (Wyoming) 
*Campbell County (Virginia) 
*Campbell County (Tennessee)
*Campbell County (Sør-Dakota)
*Campbell County (Kentucky)
Norges Kristne Råd

**Norges Kristne Råd** (**NKR**) ble opprettet i 1992, og er et nasjonalt økumenisk råd for norske kirkesamfunn. 

Den 1. september 2006 fusjonerte rådet med Norges Frikirkeråd (opprettet 1902). Det hadde lenge foregått et økt samarbeid mellom de to rådene. Mange kirkesamfunn var medlemmer av tidligere Norges Kristne Råd og Norges Frikirkeråd. Den 31. mars 2006 ble det vedatt å fusjonere.

I en overgangsperiode var navnet på den nye organisasjonen Nye Norges Kristne Råd. Det første ordinære rådsmøtet ble avholdt den 19. og 20. mars 2007, og da ble navnet Norges Kristne Råd ble valgt. Fra 1. september 2018 har Erhard Hermansen vært generalsekretær i Norges Kristne Råd.

Norges Kristne Råd feiret 30-årsjubileum i 2023. Her kan du lese jubileumsheftet og historien til Norges Kristne råd. 

Norges Kristne Råd er medlem av Samarbeidsrådet for tros- og livssynssamfunn.

## Medlemmer
Norges Kristne Råd har 24 medlemssamfunn, 1 observatør og 5 tilsluttede økumeniske organisasjoner.

* Brunstad Christian Church
* Den anglikanske kirke i Norge
* Den etiopisk-ortodokse kirke i Norge
* Den Evangelisk Lutherske Frikirke
* Den finlandska församlingen i Norge
* Den islandske menigheten i Norge
* Den katolske kirke i Norge (Oslo katolske bispedømme)
* Den nordisk-katolske kirke
* Den norske kirke
* Den ortodokse kirke i Norge (Hellige Nikolai Menighet, Oslo)
* Den tyske menighet i Norge
* Det Greske Orthodokse Samfunn i Norge
* Det evangelisk-lutherske kirkesamfunn
* Det Norske Baptistsamfunn
* Det serbiske ortodokse kirkesamfunn i Norge (Hellige Vasilije Ostroski menighet)
* Guds Menighet Vegårshei
* Frelsesarmeen
* Kvekersamfunnet 
* Metodistkirken i Norge
* Misjonskirken Norge
* Oslo Kristne Senter
* Pinsebevegelsen i Norge
* Svenska kyrkan i Norge 
* Østfoldkirken

## Observatører
* Syvendedags Adventistkirken

## Tilsluttede økumeniske organisasjoner
* Kirkens Nødhjelp
* Det Norske Bibelselskap
* Blå Kors Norge
* Digni
* NORME

## Referanser


## Kilder
* www.norgeskristnerad.no/ – Norges Kristne Råd

## Eksterne lenker
* 
* 
* www.norgeskristnerad.no/ – Offisielt nettsted for rådet (etter fusjonen)
* Kirken.no Om fusjonen
Kirken i Dalen

**Kirken i Dalen** er en uavhengig evangelisk frimenighet bestående av mennesker i alle aldersgrupper og av mange nasjonaliteter.

Kirken i Dalen holder til i Sarons Dal, Kvinesdal, men må ikke forveksles med misjonsorganisasjonen Troens Bevis.

Kirken i Dalen er medlem av Norges Kristne Råd.

## Eksterne lenker
* Kirken i Dalen
Long Stratton

**Long Stratton** er en landsby og administrasjonssenteret i distriktet South Norfolk i grevskapet Norfolk i England. Stedet består av to landsbyer som har vokst sammen, *Stratton St. Mary* i sør og *Stratton St. Michael* i nord, og ligger var A140 omtrent midt mellom Norwich og Diss. I henhold til folketellingen i 2011 har landsbyen en befolkning på 4 424 innbyggere.

## Sognekirken
Long Stratton har to anglikanske kirker, St Mary og St Michael, foruten også en metodistisk kirke. Kirken St Mary er en sognekirke fra middelalderen og en av 124 eksisterende rundtårnkirker i Norfolk. Dets rundtårn er fra 1100-tallet og midtskip fra begynnelsen på 1300-tallet. Kirken ble omfattende ombygget på 1400-tallet da nye vinduer ble satt inn og en portal satt inn. På 1840-tallet ble restaurert. Den har et meget sjeldent eksempel på et kirkevaktmesters hjul (*sexton's wheel*). Hjulet kan ha vært benyttet for å bestemme datoen for begynnelsen på fasten for jomfru Marias dag. Dette er det ene av kun to eksemplarer i landet.

## Bilder

Long Stratton-g3.jpg|Sognekirken St. Mary
St Mary's church - south aisle arcade - geograph.org.uk - 1363707.jpg|Sognekirken, sørlige sideskip
St_Mary's_church_-_the_Sexton's_wheel_-_geograph.org.uk_-_1363791.jpg|Kirkevaktmesters hjul


## Referanser


## Eksterne lenker

*Diss Express – landsbyens lokale nyhetsavis
*Long Stratton, *Genuki Norfolk*
* Stratton: St Mary, Long Stratton, *The Church of England*
*Long Stratton St Mary, eget nettsted for rundtårnkirker
Vasamuseet

**Vasamuseet** er et museum ved Galärvarvet på Södra Djurgården i Stockholm. Det regnes som en av Stockholms største turistattraksjoner, med cirka 800&nbsp;000 besøkende årlig. På Vasamuseet kan man se alt som ble funnet fra Regalskipet «Vasa» som sank ved Beckholmen i 1628 og ble berget i 1961. Utenfor museet finnes flere andre nyere museumsfartøy, som fyrskipet «Finngrundet» og isbryteren «St. Erik».

Museet fikk sin form etter en internasjonal arkitektkonkurranse, vunnet av Månsson & Dahlbäck Arkitektkontor. Bygget fikk Kasper Salin-prisen i 1990.

## Wasavarvet

Etter hevingen ble regalskipet Vasa først plassert i et midlertidig museum om lag 300 meter sør for dagens museum, benevnt som *Wasavarvet*.

Planleggingen av området begynte i 1959 og det var klar for skipet i 1961. På land ble det oppført to parallelle, lave bygninger for utstillinger og kontorer for ansatte ved museet.

Selve Vasa var plassert flytende på en pongtong, med et aluminiumsskur over.

## Se også
* Regalskipet «Vasa»

## Referanser


## Litteratur
* Karl Anders Adrup og Bengt Nordell, *Vasamuseet -regalskeppet i sitt nya hus*, Byggnadsstyrelsen 1990, ISBN 91-7024-769-2

## Eksterne lenker
*
Pitsburg

**Pitsburg** er en landsby i Darke County, Ohio, USA. Landsbyen har 388 innbyggere (2010) og dekker et område på 0,49 km².

Byen må ikke forveksles med den mye større Pittsburgh i Pennsylvania.

## Referanser


## Eksterne lenker
*
Lindeberg (Oslo)

**Lindeberg** i Oslo, er en drabantby i Groruddalen sørvest for Furuset. Beboelsen i området er en blanding av boligblokker og rekkehus. Lindeberg er delt opp i flere borettslag, blant annet Ospa, Furua, Bjørka, Asken, Heggen, Pilen (alle USBL) og Lindebergskogen, Søndre Lindeberg og Østre Lindeberg- Kløfterhagen (alle OBOS). Og Lutvannkollen borettslag.

Lindeberg ligger inntil Østmarka i kontakt med skog og mark, og gåavstand til Lutvann. I 2017 ble Lindebergparken ferdig, med turvei, treningsområde og leke- og ballplass.

Lindeberg har et eget senter, Nærsenteret på Lindeberg. Nærsenteret kjennetegnes av en isbjørnskulptur som har stått der i en årrekke. Senteret inneholder blant annet dagligvarebutikk (Kiwi), Narvesen-kiosk, apotek, frisørsalong, internasjonal matbutikk (Bazaar), Tyrkisk kjøkken (restaurant), kroppspleiesalong, helsestasjon, legesenter og tannlegekontorer. I 2011/2012 ble det etablert kafé på sentertorget. Den ble erstattet av kontorer for områdeløftet Lindeberg gjennom Groruddalssatsingen i 2013, kalt «Lindeberglokalet». Lindeberglokalet er nå i permanent drift og drives av Bydel Alna i samarbeid med Renovasjons- og gjenvinningsetaten. Lindeberglokalet er en minigjenbruksstasjon, et utlånslokalet til frivillighet, og en møteplass for lokalbefolkningen.

Det er tre skoler på Lindeberg, Skjønnhaug barneskole, Lindeberg skole, en barne- og ungdomsskole og Jeriko barneskole, samt flere barnehager. Stedets ungdomsklubb ligger på en bakketopp mot Skjønnhaug skole. På Lindeberg er det et korps som heter Lindebergskolenes Musikkorps. Det finnes også skolekor som Skjønnhaug og Lutvann pikekor, Lindeberg skolekor og Jeriko skolekor.

På Lindeberg finnes idrettslaget Lindeberg sportsklubb. Det finnes også en forening som heter Lindebergkulturens venner, som blant annet holder på med teater, streetdance, kulturkvelder og Lindeberg kulturfestival.

Besøksgården Nordre Lindeberg gård ligger nær Furuset på nordsiden av E6, er drevet av 4H, og er tilpasset barnefamilier.

Kollektivtransport til Lindeberg er busslinje 25 og 79, og T-banelinje 2, Ellingsrudåsen.

## Kulturpersonligheter fra Lindeberg
* Øyvind Holen, forfatter av "*Groruddalen, en reiseskildring*" og "*Hiphop-hoder*", om norsk hiphop-historie. Holen er også journalist i Ny Tid. Han vokste opp i Asken borettslag.
* Daniel Fredheim Holm, Vålerenga
*Fredrik Krogstad, Lillestrøm Sportsklubb
* Thomas Holm, Fredrikstad FK
* Kristian Forsberg, MODO Hockey
* Erik Wallace Johansen, Furuset Ishockey
* Souhaila Andrawes, tidl. medlem av PFLP
* Raymond Johansen, politiker (Arbeiderpartiet)
* Morten Christensen, svartblogger, matelsker og teaterskribent 
* Lindeberg kulturens venner stiftet 10. april 2008

## Eksterne lenker
* 
* Historisk turtips på Lindeberg
Felleserklæringen om rettferdiggjørelseslæren

**Felleserklæringen om rettferdiggjørelseslæren** er et viktig økumenisk dokument undertegnet av Det Lutherske Verdensforbund og Den katolske kirke i 1999.

Den teologiske uenigheten om rettferdiggjørelseslæren («frelseslæren») var blant reformasjonens største stridsspørsmål, og fra reformatorisk side selve stridens kjerne. Dette førte til sterke lærefordømmelser av den andre part fra begge sider.

I nyere tid (særlig fra siste halvdel av 1900-tallet) har det vært utarbeidet en rekke rapporter og dokumenter fra både luthersk og katolsk side, der disse uenigheter – og gjensidige fordømmelser – har vært belyst på nytt. Dette, sammen med et langvarig dialogarbeid mellom Det Lutherske Verdensforbund (på vegne av sine medlemskirker) og Det pavelige råd for fremme av kristen enhet, la grunnlaget for at det i 1999 ble mulig å signere en felles erklæring om rettferdiggjørelseslæren.

I juli 2006 signerte også Metodistenes Verdensråd (World Methodist Council) erklæringen.

I felleserklæringens punkt (40) står det:

«Den forståelsen av rettferdiggjørelseslæren som er fremlagt i denne erklæring, viser at det finnes en konsensus mellom lutheranere og katolikker når det gjelder de grunnleggende sannheter i rettferdiggjørelseslæren. I lys av denne konsensus er de gjenværende ulikheter akseptable (...). Med andre ord er de lutherske og de romersk-katolske utlegninger av rettferdiggjørelseslæren åpne i forhold til hverandre og rokker ikke ved den oppnådde konsensus når det gjelder de grunnleggende sannheter.»

I punkt (11) enes man om en bibelsk forståelse av hva *rettferdiggjørelse* er (bibelhenvisninger utelatt fra sitatet):

«Rettferdiggjørelse er syndsforlatelse, frihet fra syndens og dødens makt og fra lovens forbannelse. Den innebærer at man blir tatt inn i fellesskap med Gud – her og nå, men fullt ut først i det kommende gudsriket. Den forener med Kristus og med hans død og oppstandelse. Den skjer ved mottagelsen av Den hellige ånd i dåpen og innlemmelse i det ene legemet. Alt dette kommer fra Gud alene, for Kristi skyld, av nåde og gjennom tro på «evangeliet om Guds sønn».»

## Eksterne lenker
* Felleserklæringen om rettferdiggjørelseslæren i norsk språkdrakt
Yama-uba

**Yama-uba** (山姥, «fjellkjerring») er et monster fra japansk mytologi. Navnet kan også uttales *«Yamamba»* eller *«Yamanba»*. Hun blir av og til blandet sammen med Yuki-onna («snøkvinne»), men de er ikke de samme.

## Utseende
Yama-uba ser ut som en gammel kvinne, og er vanligvis utrolig stygg. Hennes ville, flokete hår er langt og gyllent hvitt. Hennes kimono (som vanligvis er rød) er skitten og fillete. Munnen hennes sies å være like vid som fjeset hennes, og noen fortellinger beskriver Yama–uba med en andre munn øverst på hodet. Hun kan endre sitt utseende, og bruker denne evnen til å fange sine ofre.

## Fremferd
Yama-uba bor dypt inne i skogene i Japans fjellområder. Flere regioner påstår å være hennes hjemsted,  deriblant Sabana (hvor hun etter sigende en gang skal ha bodd i en hule ved foten av Nabekura–fjellet), Tōhoku–regionen (nordre Honshu), og Ashigara–fjellene. Ifølge de fleste historiene, holder hun til i en hytte.

Yama-uba jakter på reisende som har forvillet seg inn i hennes skogsområde.Hennes framgangsmåter varierer fra fortelling til fortelling. Noen ganger skifter hun form til en vakker kvinne, eller til noen som betyr mye for hennes ofre. Andre ganger forblir hun i sin opprinnelige form, og spiller rollen som en hjelpeløs gammel dame. Når hun har fått bytte til å stole på seg, spiser hun dem gjerne der og da. Hun kan levendegjøre håret sitt og bruke det til å dra byttet inn i munnen. Hun kan også tilby offeret "hjelp", for så å lede ham til et farlig fjellområde hvor han stuper i døden, og hun kan ete ham. Yama-uba kan også tilby offeret husly i hytten sin. Når den uheldige reisende er fetet opp, slår hun til. I tillegg til å drepe voksne, blir Yama-uba ofte beskyldt for å stå bak hvis barn forsvinner.

Yama-uba har sterke evner innen trolldom, trylledrikker og gifter. Hun bytter av og til bort denne kunnskapen til mennesker, hvis de til gjengjeld bringer henne et offer hun kan spise.

På tross av dette, har Yama-uba en mindre grusom side. Hun oppdro for eksempel den foreldreløse helten Kintaro, som vokste opp til  bli den kjente krigeren Sakata no Kintoki.
Carabobo

**Carabobo** er en av Venezuelas 23 delstater. Carabobo ligger om lag to timers kjøring vestover fra landets hovedstad, Caracas. Delstaten dekker et areal på 4650&nbsp;km².Ved folketellingen i 2011 hadde delstaten  innbyggere. 

Hovedstaden er Valencia, som også er sentrum for landets industrielle virksomhet.

## Byer
* Valencia
* Guacara
* Puerto Cabello
* Los Guayos
* Mariara
* Bejuma

## Referanser
Lars Eric Sæther

**Lars Eric Sæther** (født 21. april 1979 i Levanger) er en norsk tidligere friidrettsutøver fra Namdalseid i Namsos kommune. Hovedgrenen hans var tresteg, men han var også aktiv innen 100 m, 200 m, 400 m og lengde. Sæther representerte Steinkjer FIK i Nord-Trøndelag. Til daglig jobber han som lektor i realfag på Steinkjer videregående skole, hvor han også fungerer som MOT-informatør.

Sæther ble rangert som nummer 401 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Meritter
Sæther har en rekke titler fra junior-NM, der de fleste er vunnet i tresteg. I 2005 etablerte han seg som Norges beste tresteghopper, og har 3 NM-titler.

Under EM 2006 hadde Sæther en etappe på Norges 4x400 meter stafettlag. Laget kom ikke videre fra forsøksheatene.

## Medaljer i norske mesterskap

## Referanser
Charles Cornwallis

**Charles Cornwallis**, 1. marki Cornwallis, (født 31. desember 1738 på Grosvenor Square i London, død 5. oktober 1805 i Ghazipur i Uttar Pradesh i India) var en britisk kommandant og koloniguvernør. I USA huskes han mest som general i den amerikanske uavhengighetskrigen. Hans nederlag i 1781 for en samlet amerikansk–fransk styrke i beleiringen av Yorktown regnes vanligvis som slutten på krigen. Han etterfulgte sin far i 1762 som den sjette baron Cornwallis og den andre jarl Cornwallis og ble selv utnevnt til marki i 1792.

## Liv og virke
### Bakgrunn
Cornwallis var eldste sønn av Charles Cornwallis, 5. baron Cornwallis. Hans far ble i 1753 elevert til jarl Cornwallis. Moren var niese til den første britiske statsminister, Robert Walpole. Broren var admiral William Cornwallis, onkelen Frederick Cornwallis, erkebiskop av Canterbury.

Cornwallis gikk på Eton College, og gikk i 1757 inn i 1. Foot Guards.
 
### Militær og politisk karriere
Under syvårskrigen (1756-1763) tjenestegjorde han i Tyskland og steg i gradene til oberstløytnant. Som politiker i whigpartiet motsatte han seg blant annet beskatningen av de amerikanske kolonier. Han falt imidlertid aldri i unåde hos George III av Storbritannia, men ble tvert i mot i 1775 utnevnt til generalmajor.

I den amerikanske frihetskrig (1775-1783) forble han også lojal med kongen. I 1777 seiret han i slaget ved Brandywine og ble i 1778 generalløytnant. Han forsøkte nå å vinne britisk støtte i de sørligere deler av koloniene, erobret Charleston og seiret ved Camden (1780) og Guildford (1781), men han måtte ved Yorktown (19. oktober 1781) sammen med 8.000 mann gi seg i fangenskap til George Washington og franskmennene. Med ham falt Storbritannias sak i USA.

På William Pitts innstendige ønske lot Cornwallis seg i 1786 utnevne til generalguvernør i Ostindia, der han med hell kjempet mot Tipu Sultan 1790-92 og tvang ham til å avstå en stor del av sitt område.

I 1793 returnerte han til Storbritannia, ble markgreve, i 1795 medlem av kabinettet og 1798 utnevnt til visekonge i Irland, der han undertrykte opprør og slo tilbake franskmennenes landstigningskorps under Humbert.

Han medvirket deretter i unionen mellom Storbritannia og Irland i 1800, men la ned sine embeter i Irland i 1801 da kongen nektet å samtykke til en forbedring av katolikkenes stilling på øya. I årene 1801-1802 var Cornwallis britisk fullmektig ved fredsforhandlingene i Amiens, og 1805 ble han for andre gang generalguvernør i Ostindia, men døde der allerede i oktober samme år.

Av hans *Correspondence* utkom andre opplag i 1859.

## Referanser


## Litteratur

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 

## Eksterne lenker
* 
* 
* i Classic Encyclopedia
Blynitrat

**Blynitrat** er en uorganisk kjemisk forbindelse med kjemisk formel Pb(NO3)2. Blynitrat er et salt av salpetersyre og bly. Det framstår som fargeløst krystallisk eller hvitt pulver og er sterkt oksiderende. Ulikt de fleste andre blysalter, er blynitrat løselig i vann. Blynitrat er kjent brukt siden Middelalderen, den gang som råstoff for fargepigmenter. Fra 1900-tallet har stoffet blitt benyttet industrielt som en varmestabilisator for nylon og polyester, og som dekklag i fototermografisk papir. 

Blynitrat ble ikke produsert kommersielt i Europa før inn i det 19. århundret, og i USA fra 1943. Produksjon av blynitrat skjer ved en prosess med metallisk bly eller blyoksid og salpetersyre.

Blynitrat er giftig og sannsynligvis kreftfremkallende. Det må derfor behandles og lagres med forsiktighet.

## Historie
Siden middelalderen har blynitrat i små mengder blitt produsert som råvare for produksjon av fargepigmenter, som kromgult (blykromat), kromoransje (blyperkromat) og lignende blyforbindelser. 

Selv om produksjonsprosessen er en enkel kjemisk prosess, var produksjonen minimal fram til 1800-tallet, og man kjenner ikke til framstilling av blynitrat utenfor Europa før 1900-tallet.

## Kjemi
Ved oppvarming dekomponerer blynitrat til blyoksid fulgt av en sprakende lyd. På grunn av denne egenskapen, blir blynitrat noen ganger brukt i pyroteknikk, som fyrverkeri.

:2 Pb(NO3)2(s) → 2 PbO(s) + 4 NO2(g) + O2(g)

Blynitrat lar seg villig løse opp i vann, noe som gir en klar, fargeløs løsning.

## Produksjon
Blynitrat blir vanligvis framstilt ved å løse opp bly som et metall eller oksid i vannholdig Salpetersyre. Blynitratet kan bli krystallisert direkte fra løsningen. Det er ingen kjent industriell produksjon av blynitrat.

:3 Pb + 8 HNO3 → 3 Pb(NO3)2 + 2 NO + 4H2O

:PbO + 2 HNO3 → Pb(NO3)2 (s) + H2O

## Referanser
Dun & Bradstreet

**Dun & Bradstreet, Inc.** (**D&B**) er et internasjonalt selskap som leverer tjenester i økonomibransjen. Det ble etablert i 1841 og har hovedkvarter i Short Hills i New Jersey i USA. 

Blant selskapets hovedområder er risikostyring (*Risk Management Solutions*), salg og markedsføring (*Sales and Marketing Solutions*), løsninger for innkjøp (*Supply Management Solutions*) og e-handelslsøninger (*E-Business Solutions*). Selskapet er blant de ledende innen informasjon om selskaper, og er særlig kjent for sitt D-U-N-S (Dun & Bradstreet Universal Numbering System) som identifiserer over 225 millioner selskaper i mer enn 190 land og stater.

De amerikanske presidentene Abraham Lincoln, Ulysses S. Grant, Grover Cleveland og William McKinley har alle jobbet i Dun & Bradstreet. D&B har gjentatt blitt kåret av CNN til USAs mest anerkjente selskap innenfor kategorien finansielle informasjonsleverandører.

## Referanser




## Eksterne lenker
* Hjemmeside
Nitrat

**Nitrat** (fra gresk *nitron*, til latin *nitrum*, «natronlut, salpeter») tas opp og omsettes av planter, hvor det blir brukt i oppbygningen av klorofyll og aminosyrer. Ionene kan også brukes av bakterier i jorden som utnytter den kjemiske energien som frigis ved omdannelse til nitritt (denitrifikasjon). Den kjemiske formelen er NO3-. 

Verken nitrat eller nitritt kan bindes i jorden, så begge vil følge vannbevegelsen. Underveis kan nitritt dog omdannes til luftformig nitrogen av bakterier som skaffer seg energi på denne måten. Prosessen er tidkrevende, så høytliggende grunnvann er ikke beskyttet mot nitrogenforurensning.

Hovedparten av de nitrogenholdige kunstgjødseltypene inneholder nitrat som nitrogenkilde. Det gjelder også de såkalte NPK-gjødslene eller fullgjødsel.

## Referanser


## Eksterne lenker
* 

## Se også
* Kaliumnitrat
Sheridan County

**Sheridan County** er navnet på fem fylker i USA:

*Sheridan County (Kansas)
*Sheridan County (Montana)
*Sheridan County (Nebraska)
*Sheridan County (Nord-Dakota)
*Sheridan County (Wyoming)
The Willkoks Talk

***The Willkoks Talk*** er et konseptalbum av Lasse Myrvold og Kristian Stangebye som ble gitt ut i 1983. På den ene siden har de lagt musikk til daværende statsminister Kåre Willochs 18 minutter lange nyttårstale, mens de på den andre siden manipulerer Willochs stemme til det ugjenkjennelig og den kun framstår som et av instrumentene i musikken. Plata ble presentert i et begrenset opplag (1000 eks.) i forbindelse med en utstilling i regi av Trondhjems kunstforening og gitt ut på plateselskapet *Koks*. 

Albumet ble nektet spilling i NRK. NRK påberopte seg rettighetene til talen og krevde platen stanset. Debatten som fulgte i aviser, radio og på Dagsrevyen representerer antagelig første gang problematikken rundt sampling i musikk reises i Norge.

Lasse Myrvolds nettsted inneholder saken om *Willkoks*, som er grundig dokumentert med faksimiler fra aviser og brevveksling med NRKs juridiske avdeling. Man finner også der et 199 siders intervju med Lasse Myrvold, gjort kort tid før hans død, av forfatteren Tore Renberg.
## Sporliste
# «The Willkoks Talk»
# «Talk About Sysselsetting»
# «Talk About Depresjon»
# «Talk About Opprustning»
# «Talk About Nye produkter»

## Eksterne lenker
* Lasse Myrvolds nettsted
Peter Porsch

**Peter Porsch** (født 1944) var formann for Die Linke-fraksjonen i Sachsens landdag fra 1994 til 2007. 

Porsch studerte germanistikk og anglistikk i Wien. Han emigrerte i 1973 fra hjemlandet Østerrike til DDR og ble DDR-statsborger i 1979. Han jobbet i Karl-Marx-Universität i Leipzig. Fra 1982 var han dosent og senere professor for språkteori og sosiolingvistikk.

I 1982 ble han medlem av det statsbærende partiet SED og etter dets transformasjon var han medlem i PDS og Die Linke. Fra 1990 ble han valgt til Sachsens landdag for første gang. Fra 1991 til 1995 og fra 1997 til 2001 var har formann i PDS i Sachsen.

I forbindelse med landdagsvalget i 2004 ble det hevdet at han fra 1970 til 1980-tallet var aktiv som angiver for Stasi. Han forklarte at Stasi skummet av informasjon fra ham uten hans viten. Etter at han var blitt beskyldt for sammenarbeid med Stasi ble han gitt status som Stasi-belastet av personalkommisjonen ved sitt arbeidssted, Universität Leipzig, og oppsagt fra sin stilling. En rettssak om oppsigelsen endte med forlik.

I mai 2006 besluttet Sachsens landdag med støtte fra alle fraksjoner bortsett fra daværende Linkspartei.PDS å reise sak mot Porsch ved forfatningsdomstolen for å frata ham hans mandat i henhold til artikkel 118 i Sachsens forfatning, etter at landdagen hadde besluttet at Porsch hadde vært aktiv som Stasi-informant. Forfatningsdomstolen avviste saken av formelle grunner, ettersom tidsfristen for å reise sak var overskredet. Porsch har ført rettssaker for å forhindre aviser å omtale hans fortid som angiver for Stasi og fikk medhold i retten.

## Referanser
Hardbakke

**Hardbakke** er et tettsted og administrasjonssenteret i Solund kommune i Vestland. Tettstedet har  innbyggere per 1. januar , og ligger ved Liasundet, sørvest på øya Sula. Her ligger Solund kirke og barne- og ungdomsskolen Hardbakke skole.

## Utsiktspunkt og turmål
### Kystarboretet
Arboretet i Hardbakke er en samling tre og planter. Det er plantet ut over 160 ulike planteslag. Rhododendronsamlingen er et fint skue på forsommeren. I tilknytning til arboretet går det en 5&nbsp;km turvei i et variert terreng, og med flott utsyn over Sognesjøen. Merket sti til toppen av Ravnenipa.
### Ravnenipa
Hardbakke ligger ved bunnen av fjellet Ravnenipa. Det er merket med varder helt til toppen, fra både nord- og sørsiden. Fra toppen av fjellet har man god utsikt vestover, og man kan se hele kommunesenteret. Bergarten konglomerat, som pryder hele kommunen, gjør også at mulighetene for klatring er svært gode. Det er merket tursti rundt Ravnenipa.
### Hardbakke Hamn
Gjestehavnen på Hardbakke ble i 2005 nr. 2 i Dagbladet sin kåring av de beste gjestehavnene i Norge. Hamnen ligger skjermet mot vær og vind, og er en attraktiv gjestehavn for båtturister om sommeren. I havnen ligger Solund Bryggje Kafe og Restaurant, Solund Turistinformasjon, nødvendige fasiliteter som toalett, dusj og vaskemaskiner, samt muligheter for å fylle drivstoff. Havnen har også bademuligheter med fin sand.

## Referanser
The Beste

**The Beste** var et norsk ad-hoc-band som ga ut to platene *En sang for åtte kroner...* og *Blått* i 1985 og 1987. Med tre tidligere medlemmer fra The Aller Værste! er navnet et helt tydelig spill på sistnevntes navn. Musikken er likevel betraktelig roligere og mer lavmælt enn dette.
## Diskografi
**[[En sang for åtte kroner]]* (1985)
**[[Blått (The Beste-album)|Blått]]* (1987)
## Medlemmer
* Lasse Myrvold (gitar, sang)
* Harald Øhrn (akustisk bass, sang)
* Sverre Knudsen (elektrisk bass, sang)
* Kjartan Kristiansen (gitar, sang – deltok kun på *En sang for åtte kroner...*)
* Sven Kalmar – (trommer)
## Referanser


## Eksterne lenker
*
Trond Kvist

**Trond Kvist** (født 1961) er en norsk dokumentarfilmskaper med base i Bergen. Han er far til skuespilleren Rita Kvist (f. 1985), og representerte Rød Valgallianse i bystyret i Bergen mellom 1995 og 1999. Han er også tidligere medlem av Arbeidermaktgruppa og har i en årrekke vært en sentral person i det alternative kulturmiljøet i Bergen.

## Filmer
* *[[Boomerang (film)|Boomerang]]* (1995) – om politivoldsakene i Bergen på 1980-tallet.
* *[[Junkies]]* (1998) – om norsk narkotikapolitikk.
* *[[Velkommen hjem (film)|Velkommen hjem]]* (2002) – om innvandreres hverdag i Norge.
* *Svindleren* (2005) – om storsvindleren Richard Ringheim.

## Referanser


## Eksterne lenker
*
Lincoln County (Wyoming)

**Lincoln County** er et fylke i den amerikanske delstaten Wyoming. Det ligger i den sørvestlige delen av staten og det grenser mot Teton County i nord, Sublette County i nordøst, Sweetwater County i øst og mot Uinta County i sør. Det har også grense mot delstatene Utah og Idaho i vest.

Lincoln Countys totale areal er  km² hvorav 52 km² er vann. I 2000 hadde fylket  innbyggere og administrasjonssenteret ligger i byen Kemmerer. Fylket ble grunnlagt i 1911 og har fått sitt navn etter USAs 16. president Abraham Lincoln. 

## Referanser


## Eksterne lenker
* 
* Star Valley Wyoming i Lincoln County
Finlands herrelandslag i fotball

**Finlands herrelandslag i fotball** er det nasjonale fotballaget til Finland, og dette landslaget blir administrert av Finlands fotballforbund. Det finske fotballforbundet ble stiftet i 1907, og de ble medlem av FIFA i 1908. Landet har aldri deltatt i VM-sluttspill, og nasjonalstadion er Olympiastadion i Helsingfors.

## VM-resultater

## EM-resultater

## Nåværende tropp
10. juni 2021

Finlands tropp til EM i fotball 2021 fra 11. juni til 11. juli 2021.

### Andre spillere
Spillere som har vært med i landslagstroppen de siste 12 månedene.

## Referanser


## Kilder
* Olsen, Egil Roger (2002): *DRILLOS VERDEN*. Kagge Forlag AS, OSLO. ISBN 82-489-0244-7

## Eksterne lenker
* 
*  FIFAs profil om Finland
*  Oversikt over finske spillere som har flest landskamper og landslagsmål (RSSSF)
*  Oversikt over Finlands landslagssjefer (RSSSF)
Teton County (Wyoming)

**Teton County** er et fylke  i den amerikanske delstaten Wyoming. Det ligger i den nordvestlige delen av staten og det grenser mot Park County i nord, Fremont County i øst, Sublette County i sørøst og mot Lincoln County i sør. Det har også grense mot delstaene Montana og Idaho i vest.

Teton Countys totale areal er  km² hvorav 554&nbsp;km² er vann. I 2000 hadde fylket  innbyggere og administrasjonssenteret ligger i byen Jackson som også er fylkets største by. Fylket ble grunnlagt i 1921.

## Referanser


## Eksterne lenker
*
Yuki-onna

**Yuki-onna** (雪女, *snøkvinne*) er en ånd, eller yōkai, fra japansk mytologi. Hun er en populær skikkelse i anime, manga og annen japansk litteratur. Yuki-onna blir av og til forvekslet med Yama-uba, men de er ikke de samme.

## Utseende

Yuki-onna er en høy og vakker kvinne, med langt hår. Hennes hud er umenneskelig blek, eller til og med gjennomsiktig; noe som gjør at hun kan bli ett med det snødekte landskapet. Hun bærer noen ganger en hvit kimono, men andre legender beskriver henne som naken, med bare ansikt og hår som en kontrast mot den lyse snøen. På tross av Yuki-onnas umenneskelige skjønnhet, kan øynene hennes skremme livet av folk. Hun svever over snøen uten å etterlate seg fotspor (noen historier forteller faktisk at hun ikke en gang har føtter; et fellestrekk blant mange japanske spøkelser), og hun kan skape seg om til en sky av tåke eller snø hvis hun føler seg truet.

## Fremferd

Yuki-onna er en personifisering av vinteren, spesielt stormene som er vanlige på den tiden av året. Hun er vakker og rolig, på samme tid som hun er hensynsløs i sine drap av uvitende dødelige. Frem til det 18. århundret, ble hun nesten alltid fremstilt som ond. I dag blir hun vanligvis beskrevet i en mer menneskelig fremtoning.

I mange historier viser Yuki-onna seg for reisende som har havnet oppi en snøstorm.og bruker sin isnende pust for å gjøre dem til fryste lik. Andre legender sier at hun ganske enkelt vil mislede dem, slik at de dør av kulde og utmattelse. Av og til vil hun vise seg med et barn i armene. Når en person, med gode intensjoner, tar barnet fra henne, blir hen froset på stedet. Foreldre som leter etter forsvunne barn er spesielt utsatt for denne taktikken.

Akkurat hva Yuki-onna er ute etter varierer fra historie til historie. Noen ganger er hun fornøyd med bare å se sitt offers død, mens hun andre ganger minner mer om en vampyr, og suger blodet, eller "livskraften", fra offeret.

I likhet med snøen og vinteren hun representerer, har Yuki-onna også en mildere side. Hun lar av og til sine offer gå av ulike grunner. I en populær *Yuki-onna*-legende, setter hun for eksempel fri en ung gutt på grunn av hans skjønnhet og alder. Hun får ham til å love at han aldri skal snakke om henne igjen, så når han mange år senere forteller sin kone om det som skjedde, skifter konen form og viser at hun egentlig er snøkvinnen selv. Hun raser overfor ham for å ha brutt løftet sitt, men lar ham gå nok en gang, med hensyn til barna de har fått sammen (men om han våger å behandle dårlig barna vil hun vende tilbake uten nåde. Heldigvis for ham, er han allerede en god far). I en lignende historie, smelter Yuki-onna når ektemannen finner ut av hennes egentlige natur.

## Bildgalleri

Suushi Yuki-onna.jpg|Yuki-onna
SekienYukionna.jpg|Yuki-onna
Yukionna.jpg|Yuki-onna
 

## Se også
*Yōkai
*Snødronningen
*Shirahime-Syo
*Yuki-jouro
*Yukina
Park County (Wyoming)

**Park County** er et fylke i den amerikanske delstaten Wyoming. Det ligger i det nordvestlige hjørnet av staten og det grenser mot Big Horn County og Washakie County i øst, Hot Springs County i sørøst, Fremont County i sør og mot Teton County i sørvest. Det har også grense mot delstaten Montana i nord.

Park Countys totale areal er 18&nbsp;048 km² hvorav 68 km² er vann. I 2000 hadde fylket 25&nbsp;786 innbyggere og administrasjonssenteret ligger i byen Cody som også er fylkets største by. Fylket ble grunnlagt i 1909. 

## Referanser


## Eksterne lenker
* 
* Buffalo Bill's Cody/Yellowstone Country - Official Web Site of the Park County Travel Council 
* Cody Chamber of Commerce
* Park County Archives
Big Horn County (Wyoming)

**Big Horn County** er et fylke i den amerikanske delstaten Wyoming. Det ligger i nord i staten og det grenser mot Park County i vest, Washakie County i sør og mot Johnson County og Sheridan County i øst. Det har også grense mot delstaten Montana i nord.

Big Horn Countys totale areal er  km² hvorav 57 km² er vann. Ved folketellingen i 2010 hadde fylket  innbyggere og administrasjonssenteret ligger i byen Basin. Lovell er største by i fylket.

## Historie
Big Horn County ble opprettet ved lov i Wyoming-territoriet 12. mars 1896. Fylket ble opprettet med landområder avgitt fra Fremont County, Johnson County og Sheridan County.

Big Horn County har fått sitt navn etter Big Horn Mountains som danner fylkets grense mot øst. Opprinnelig dekket fylket hele Big Horn Basin.

## Referanser


## Eksterne lenker
*